A.G. Matoš

CAMAO

**Vrsta djela:** simbolistička pripovijetka

**Mjesto radnje**: Ženeva, Beč, Pariz

**Karakterizacija likova:**

ALFRED KAMENSKI:

„Alfred bijaše tako rđav te ga privatni učitelji držahu izmeđ sebe idiotom.“

„ Pjevaše tako nevino, tako srdačno, tako divno, da se biskupu priviđaše čuti malog Mozarta.“

**Kratak sadržaj:**

Alfred Kamenski kao dječak nije bio previše pametan, ali je zato izvrsno svirao klavir.

Proputovao je dosta zemalja i gradova u Europi i na kraju se nastanio u Ženevi, gdje je našao mecenu i mjesto gdje će svirati. Svirao je u svratištu Metropoli. Jedne je večeri navratio u Metropolu i zatekao mecenu koji mu je rekao da počne svirati. Za to vrijeme ga je, skrivena, slušala jedna žena imenom Fanny. Ubrzo je izašla iz skrovišta i sjela pored njega. Odmah su se zaljubili jedno u drugo, iako je ona bila udana.

„Ja sam te uvijek, uvijek poznavala i uvijek čeznula za tobom. I ja sam te našla. Nitko te meni ne može oteti, pa ni smrt!“

Odvela ga je svojoj kući, ali nije znala da će se muž vratiti ranije. Muž joj je počeo prigovarati da je čuo da ima ljubavnika, što je ona poricala, no odala ju je njezina papiga Camao koja je ponavljala sve što je Alfred rekao Fanny.

Njezin je muž poludio, uzeo pištolj i počeo tući Fanny i vući je za kosu, na što je Alfred skočio da ju obrani, ali ga je muž zaustavio, slomio mu obje ruke i bacio ga preko balkona, ubio Fanny, slugu i dva psa. Camao je preživio.

**O djelu:**

U djelu su sukobljene dvije estetike: lijepoga i ružnoga.

**Estetika se lijepoga** i uzvišenoga vidi u fizičkom opisu likova ( referiranje na mitologiju: Fanny = Venera) te u opisu prostora koji ih okružuje.

**Estetika ružnoće** vidljiva je u činu Fannynog muža Foresta.

**Intertekstualnost** ( referiranje na tuđe djelo) – „Gavran“ E.A.Poea

**Ironija** je što papiga jedina ostaje živa, a upravo je ona odala Fannynu nevjeru. Papiga je uzurpator ljubavi između Kamenskog i Fanny i simbol je nevjere, prijevare.

Fanny predstavlja Poljake, a Kamenski Hrvate.

**Interpretacija djela:**

* drugi krug- novele s kozmopolitskim sadržajem
* Alfred Kamenski:
* nekonvencionalan ( odlazi iz grada u grad)
* provincijskog podrijetla
* ključna je njegova nemogućnost da bude na jednom mjestu ; lutanje,dosada ( Pariz, Ženeva, Beč, London)
* otuđen od svijeta
* svira po klubovima da bi preživio
* studiranje ga nije ispunilo pa ne uči
* umjetnik, glazbenik
* teži nečemu, a ne zna čemu
* jedan dan svira pijancima, a drugi dan u orkestru

ne bori se protiv konvencija jer ne zna što želi; inertan

* o njemu ne doznajemo gotovo ništa konkretno
* susret s Fanny :
* nije logičan –prvi put se vide i znaju si imena; ona Poljakinja, on Hrvat- govore mješavinom jezika- sve okolnosti susreta su bajkovite, irealne
* oboje su zaljubljenici u glazbu
* osnovni simbol: Camao ( kao simbol zla )
* simboli koji mogu nagovijestiti Fannynu prisutnost : miris dok Kamenski svira, rukavica na klaviru
* tragičan, neočekivan kraj; na kraju caruje smrt
* sličnosti Alfreda i Đure Martića: bježe od realnog, miješaju se san i java; pasivni likovi, uživaju u glazbi, poniru u vlastiti svijet; tragičan kraj